b'\n_START_ARTICLE_\nDamprenser\n_START_PARAGRAPH_\nEn damprenser er et reng\xc3\xb8ringsapparater eller -enhed, der bruger en kedel til at varme vandhanevand til h\xc3\xb8je temperaturer (115-155C), hvilket producerer lavt tryk (flere atmosf\xc3\xa6rer) samt lavfugtighedsdampe (4 til 6% vand), hvilket muligg\xc3\xb8r reng\xc3\xb8ring, vask og i nogle tilf\xc3\xa6lde desinfektion og endda sterilisering af overflader samt hurtig t\xc3\xb8rring.\n_START_SECTION_\nBeskrivelse\n_START_PARAGRAPH_\nDamprensning er en gammel teknologi, som l\xc3\xa6nge har v\xc3\xa6ret brugt is\xc3\xa6r inden for levnedsmiddel industrien. F\xc3\xb8rst indenfor de seneste \xc3\xa5rtier er teknikken ved at vinde indpas i de private husholdninger.\n_START_SECTION_\nMetoden\n_START_PARAGRAPH_\nRent vand opvarmes i en lukket kedel til der er et tryk i kedlen p\xc3\xa5 omkring 3-4 bar. Den indesluttede damp vil da have en temperatur p\xc3\xa5 ca. 145 \xc2\xb0C. N\xc3\xa5r det optimale tryk for maskinen er n\xc3\xa5et, frakobles varmelegemet. Den varme damp ledes gennem en slange og et r\xc3\xb8r og videre ud i et mundstykke meget lig en st\xc3\xb8vsugers, men hvorp\xc3\xa5 der er fastgjort en klud. Dampen optages i kluden som derved bliver varmet op til sm\xc3\xa5 hundrede grader, hvorefter den kan l\xc3\xb8sne snavs og fedtstoffer fra den flade man \xc3\xb8nsker at reng\xc3\xb8re. Man kan ogs\xc3\xa5 spr\xc3\xb8jte dampen direkte p\xc3\xa5 fladen og derefter eftert\xc3\xb8rre med en klud. Da damprenseren ikke kan opsuge snavs, er kluden n\xc3\xb8dvendig for at fjerne den l\xc3\xb8snede snavs.\n_START_SECTION_\nAnvendelse\n_START_PARAGRAPH_\nDa damprenseren kun bruger almindeligt rent vand, er den s\xc3\xa5 at sige anvendelig overalt p\xc3\xa5 overflader, hvor man normalt ville bruge vand og klud.\n_START_SECTION_\nMilj\xc3\xb8et\n_START_PARAGRAPH_\nUden brug af kemikalier er damprenseren et meget milj\xc3\xb8venligt alternativ til reng\xc3\xb8ringsmidlerne, og de fleste allergikere vil kunne have forn\xc3\xb8jelse af at bruge en damprenser i stedet for de konventionelle metoder.'